Diari Oficial de la Generalitat Valenciana


Sumari del DOGV 21, del 02-05-1980 (1980/801441)

ORDRE de desenvolupament del Decret de Presidència d'1 d'abril de 1980.
-----------------------------------------------------------------------

### Dades del document

Número de DOGV
:   21

Data del DOGV
:   02-05-1980

Secció del DOGV
:   CONSELLERIES

Número del document
:   1980/801441


Data del document
:   22-04-1980

Organisme emissor
:   Interior

Tipus de document
:   Ordre

Anàlisi jurídica

Ordre de desenvolupament del Decret de Presidència d'1 d'abril de 1980.  
En virtut de l'autorització que concedeix la Disposició final del Decret d'1 d'abril de la Presidència del Consell, es dicta la present Ordre en desenvolupament d'aquest, aprovada pel Ple del Consell en sessió celebrada el dia 21 d'abril de 1980. I en la seua conseqüència vine a disposar el següent:  
Article 1r.- Dependent de la Conselleria d'Interior es crea la Comissió d'Activitats Qualificades del País Valencià. Aquesta Comissió tindrà la composició següent:  
PRESIDENT: El Conseller d'Interior, el qual podrà delegar en el Vice-president.  
VICE-PRESIDENT: El Director General d'Interior.  
VOCALS: Els Consellers d'Obres Públiques i Urbanisme; Indústria i Comerç; i Sanitat i Seguretat Social; els Presidents de les Excms. Diputacions de València Castelló i Alacant; els Caps del Gabinet Tècnic del Servei d'Administració Local, del Servei d'Activitats Qualificades i de les Ponències Tècniques i Sanitàries de la Conselleria d'Interior.  
SECRETARI: Un funcionari tècnic de la Conselleria d'Interior, designat pel President.  
Article 2n.- Es creen dependent també de la Conselleria d'Interior les Subcomissions d'Activitats qualificades de València, Castelló i Alacant. Aquestes Subcomissions tindran la composició següent:  
PRESIDENT: El Conseller d'Interior, el qual podrà delegar en el Director General de la dita Conselleria.  
VICE-PRESIDENT: El Secretari General Tècnic de la Conselleria d'Interior.  
VOCALS: Un representant de cadascuna de les Conselleries d'Obres Publiques i Urbanisme, Indústria i Comerç, Sanitat i Seguretat Social; quatre Alcaldes i un Diputat per cadascuna de les Diputacions provincials del País Valencià, un representant del Gabinet Tècnic, un representant del Servei d'Activitats Qualificades, un representant del Servei d'Administració Local, un representant de la Ponència Tècnica i un representant de la Ponència Sanitària de la Conselleria d'Interior.  
SECRETARI: Un funcionari de la Conselleria designat pel President.  
Article 3r.- Es crea dependent jeràrquicament de la Direcció General d'Interior el Servei d?Activitats Qualificades, el qual estarà constituïda per la Ponència Tècnica i una tercera per la Ponència Sanitària. La Direcció del dit Servei serà desenvolupada per un funcionari tècnic de la Conselleria d'Interior, designat pel Consell.  
Article 4rt.- Correspondrà a la Comissió d'Activitats Qualificades del País Valencià:  
a) Dirigir i orientar les Subcomissions provincials perquè actuen amb unitat de criteri.  
b) Evacuar les consultes que eleven les Subcomissions Provincials d'Activitats Qualificades o els Ajuntaments.  
c) Informar els projectes municipals que considere necessari la Conselleria d'Interior.  
Article 5é.- Incumbeix a les Subcomissions Provincials d'Activitats Qualificades les competències que el Reglament d?activitats Molestes, Insalubres, Nocives i Perilloses de 30 de novembre de 1961 atribueix a l'Administració Civil de l'Estat en ordre a:  
a) Qualificació i emissió d'informes en els expedients d'activitats molestes, insalubres, nocives i perilloses.  
b) Informar les ordenances i reglaments municipals en allò que fa referència a insalubres, nocives i perilloses.  
c) Proposar als Alcaldes les mesures correctores que estime pertinents en relació amb les activitats molestes, insalubres, nocives i perilloses.  
Article 6é.- Incumbeix al Servei d'Activitats Qualificades:  
a) L'ordenació, instrucció i en general la tramitació administrativa dels expedients d'activitats molestes, insalubres, nocives i perilloses que li corresponen al Consell.  
b) L'emissió dels informes tècnics i sanitaris que preveu l'article 32 del Reglament d'activitats molestes, insalubres, nocives i perilloses de 30 de novembre de 1961, en relació amb les ponències.  
DISPOSICIO FINAL  
Per la Conselleria d'Interior es dictaran les disposicions i instruccions que es consideren oportunes per al funcionament intern dels ens i organismes que preveu en aquesta Ordre.  
Donat a València, a 22 d'abril de 1980.  
El Conseller de l?Interior  
ENRIC MONSONIS DOMINGO